ஆக்ரா வங்கி

ஆக்ரா வங்கி (Agra Bank) 1833 ஆம் ஆண்டில் £1,000,000 மூலதனத்துடன் ஆக்ராவில் (இன்றைய உத்தரப் பிரதேச மாநிலத்தில் உள்ளது) நிறுவப்பட்டது.Money-Market and City Intelligence. The Times Saturday,  11 June 1836 Issue 16127 Page 6 1900 இல் இவ்வங்கி மூடப்பட்டுவிட்டது.Stuart Muirhead, Edwin Green. Crisis Banking in the East, Ashgate Publishing, 1996 

ஆக்ரா வங்கி
1840 வரையிலும் இவ்வங்கியின் பணியானது இராணுவத்திற்கு முன்பணமளிப்பதாகவே இருந்து வந்தது. பணத்தாள்களைப் புழக்கத்தில் விடுவதை அரசாங்கம் தடைசெய்திருந்ததோடு உள்ளூர் மக்களிடையே பணத்தாட்களுக்கான விருப்பமும் மிகவும் குறைவாகவே இருந்தது. இந்த வங்கியின் கிளையொன்று கொல்கத்தாவில் (சோமர்செட் இடம்) திறக்கப்பட்டது.The Bengal and Agra Annual Guide and Gazetteer, for 1841-: I, II. accessed 27 May 2020 நடு 1850களின் நடுக்காலத்தில் கொல்கத்தாவிலிருந்த கிளையே இதன் தலைமையகமானது. மேலும் மெட்ராஸ், பம்பாய், நகரங்களில் கிளைகள் திறக்கப்பட்டதோடு இலண்டனிலும் ஒரு முகமை ஏற்படுத்தப்பட்டது. லாகூரிலும் கான்டனிலும் கிளைகள் திறக்கப்பட்டு 1850களின் இறுதியில் வங்கியின் தலைமையகம் லண்டனுக்கு மாற்றப்பட்டது.

லண்டன்
ஆக்ரா & யுனைட்டு சர்வீசு வங்கி
1857 ஆம் ஆண்டு, இங்கிலாந்தில் ஆக்ரா மற்றும் யுனைட்டு சர்வீசு வங்கிகள் இணைக்கப்பட்டுப் அவற்றால் பணத்தாள்கள் வெளியிடப்பட்டன. எனினும் இலண்டன் வங்கிகளின் தீர்வகநிலையத்துக்குள் நுழைய இயலவில்லை.Dennis O. Flynn, A.J.H. Latham, Sally M. Miller (editors). Studies in the Economic History of the Pacific Rim Routledge, London 1998 

ஆக்ரா & மாஸ்டர்மேன் வங்கி
1864 ஆம் ஆண்டு ஜூன் மாதம் "மாஸ்டர்மேன், பீட்டர்ஸ், மில்டிரெட் & நிறுவனத்தின்" லண்டன் வங்கி கூட்டாண்மை மூலம் இலண்டன் வங்கியாளர்களின் தீர்வகநிலைய உறுப்பினராகித் தனது வங்கியின் பெயரை ஆக்ரா & மாஸ்டர்மேன் வங்கி என மாற்றிக்கொண்டது. எனினும் பெரும் எதிர்ப்பைச் சந்தித்தது; பங்கு விலைகளைக் கையாள்வதில் நட்டப்பட்டு வாடிக்கையாளர்களை இழந்தது. 1866 இல் கிழக்கே முன்னணியிலுள்ள பரிமாற்ற வங்கி என்ற நிலைக்கு ஓரியண்டல் வங்கி நிறுவனத்துக்கு அடுத்ததாக உயர்ந்தது..Compton Mackenzie. Realms of Silver:100 years of banking in the East மே 10, 1866 இல் ஒவேரேந்து, குர்னெய் & கூட்டுக்குழுமம் (வங்கியாளர்களின் வங்கி) மூடப்படப்போகிறது என்ற பீதியான செய்தியால், ஆக்ரா & மாஸ்டர்மேன் வங்கி ஜூன் 6, 1866 இல் பணம் வழங்குவதை நிறுத்த வேண்டிய சூழலுக்குத் தள்ளப்பட்டது.

ஆக்ரா வங்கி
ஆக்ரா வங்கியின் வணிகத்தின் இந்தியப் பகுதி ஆக்ரா வங்கி என்ற பெயரில் மீளமைக்கப்பட்டு ஜனவரி 7,1867 இல் மீண்டும் திறக்கப்பட்டது. பின்னர் 1900 இல் ஆக்ரா வங்கி மூடப்பட்டது.

மேற்கோள்கள்

பகுப்பு:செயற்படாத இந்திய வங்கிகள்